smcproject/ml-wiki-sentences huggingface dataset:
↑ ഇതും കാണുക സംസ്കൃതഭാഷയ്ക്ക് കേരളത്തിന്റെ സംഭാവനകൾ പുറം കണ്ണികൾ For a list of words relating to സംസ്കൃതം, see the Sanskrit language category of words in Wiktionary , the free dictionary.
സംസ്കൃതം വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് Samskrita Bharati Archived 2008-05-16 at the Wayback Machine .
Sanskrit Siddham (Bonji) Numbers Archived 2008-02-21 at the Wayback Machine .
American Sanskrit Institute സംസ്കൃതം at Ethnologue Sanskrit: The Language of Ancient India Archived 2011-08-17 at the Wayback Machine .
Transliterator Archived 2009-09-29 at the Wayback Machine .
from romanized to Unicode Sanskrit Sanskrit transliterator with font conversion to Latin and other Indian Languages Sanskrit Alphabet in Devanagari, Gujarati, Thai scripts with an extensive list of Devanagari and Gujarati conjuncts "Sanskrit as a career option.."
Archived 2007-11-15 at the Wayback Machine .
The Statesman.
Academic Courses on Sanskrit Around The World Archived 2007-12-22 at the Wayback Machine .
Sanskrit Documents Sanskrit Documents Archived 2005-08-01 at the Wayback Machine .
: Documents in ITX format of Upanishads, Stotras etc. and a metasite with links to translations, dictionaries, tutorials, tools and other Sanskrit resources.
Digital Sanskrit Buddhist Canon Archived 2008-05-11 at the Wayback Machine .
GRETIL: Göttingen Register of Electronic Texts in Indian Languages , a cumulative register of the numerous download sites for electronic texts in Indian languages.
Gaudiya Grantha Mandira Archived 2007-10-10 at the Wayback Machine .
- A Sanskrit Text Repository.
This site also provides encoding converter.
Sanskrit texts at Sacred Text Archive Clay Sanskrit Library publishes Sanskrit literature with facing-page text and translation.
Also offers searchable corpus and numerous downloadable materials.
Dictionaries Monier-Williams Dictionary Archived 2008-01-26 at the Wayback Machine .
, searchable Monier-Williams Dictionary , printable Monier-Williams: DICT HTML Archived 2008-01-25 at the Wayback Machine .
, downloadable Online Hypertext Dictionary The Sanskrit Heritage Dictionary Sanskrit Dictionary Glossary of Sanskrit Terms A Brief Sanskrit Glossary Archived 2008-02-05 at the Wayback Machine .
with the meanings of common Sanskrit spiritual terms.
Primers Sanskrit Self Study Archived 2008-04-19 at the Wayback Machine .
An introduction to Sanskrit Language in 64 self study lessons by Chitrapur Math Discover Sanskrit Archived 2013-05-05 at the Wayback Machine .
A concise study of the Sanskrit language A Practical Sanskrit Introductory by Charles Wikner .
This concise introductory contains exercises for correct Manner of articulation .
Harivenu Dâsa: An Introductory Course based on S'rîla Jîva Gosvâmî's Grammar , a vaishnava version of Pânini's grammar (pdf-file) A Sanskrit Tutor Archived 2008-09-08 at the Wayback Machine .
Sanskrit Audio Lessons from NCERT Archived 2006-12-05 at the Wayback Machine .
Ancient Sanskrit Online Archived 2009-03-31 at the Wayback Machine .
from the University of Texas at Austin Grammars An Analytical Cross Referenced Sanskrit Grammar By Lennart Warnemyr.
Phonology, morphology and syntax, written in a semiformal style with full paradigms.
Sanskrit Tools and Software Diacritic Conversion - diCrunch Archived 2008-01-09 at the Wayback Machine .
- transliteration among Balaram / CSX / (X)HK / ITRANS / Shakti Mac / Unicode / Velthuis / X-Sanskrit / Bengali Unicode / Devanagari Unicode / Oriya Unicode.
from romanized to Unicode Sanskrit Sanskrit transliterator with font conversion to Latin and other Indian Languages ഭാരതത്തിലെ ഔദ്യോഗിക ഭാഷകൾ ക സ തി ഫെഡറൽതല ഔദ്യോഗിക ഭാഷകൾ ഇംഗ്ലീഷ് • ഹിന്ദി സംസ്ഥാനതല ഔദ്യോഗിക ഭാഷകൾ ആസ്സാമീസ് • ബംഗാളി • ബോഡോ • ദോഗ്രി • ഗോണ്ടി • ഗുജറാത്തി • ഹിന്ദി • കന്നഡ • കശ്മീരി • കൊങ്കണി • മലയാളം • മൈഥിലി • മണിപ്പൂരി • മറാഠി • നേപ്പാളി • ഒറിയ • പഞ്ചാബി • സംസ്കൃതം • സന്താലി • സിന്ധി • തമിഴ് • തെലുങ്ക് • ഉർദു •
സമുത് സോങ്‌ഖ്‌റാം പ്രവിശ്യ
സമുത് സോങ്‌ഖ്‌റാം പ്രവിശ്യ തായ്‌ലൻഡിലെ മധ്യ പ്രവിശ്യകളിൽ (ചാങ്‌വാട്ട്) ഒന്നാണ്.
അയൽ പ്രവിശ്യകൾ (തെക്കുനിന്ന് ഘടികാരദിശയിൽ) ഫെച്ചാബുരി , റാച്ചബുരി, സമുത് സാഖോൺ എന്നിവയാണ്.
പ്രദേശവാസികൾ സമുത് സോങ്ഖ്റാം പ്രവിശ്യയെ മായെ ക്ലോംഗ് എന്നാണ് വിളിക്കുന്നത്.
തായലാൻറിലെ പ്രവിശ്യകളിൽ വിസ്തൃതിയിൽ ഏറ്റവും ചെറുതാണ് ഈ പ്രവിശ്യ.
1811 മെയ് 11 ന് പ്രശസ്ത സയാമീസ് ഇരട്ടകളായിരുന്ന ചാങ്, എങ് ബങ്കർ എന്നിവർ ഇവിടെയാണ് ജനിച്ചത്.
മായെ ക്ലോംഗ് നദീമുഖത്ത് ബാങ്കോക്ക് ഉൾക്കടലിലാണ് ( തായ്‌ലാന്റ് ഉൾക്കടലിൻറെ ഉപരിഭാഗം) സമുത് സോങ്‌ഖ്‌റാം പ്രവിശ്യയുടെ സ്ഥാനം.
നിരവധി കനാലുകളിലൂടെ (ഖ്ലോങ്) നദിയിലെ ജലം ജലസേചനത്തിനായി പ്രവിശ്യയിലൂടെ വ്യാപിക്കുന്നു.
കടൽ ഉപ്പ് ഉൽപ്പാദിപ്പിക്കുന്ന ധാരാളം തടാകങ്ങൾ തീരത്തുണ്ട്.
ഇതിൻ്റെ ആകെ വിസ്തീർണ്ണം 416.7 ചതുരശ്ര കിലോമീറ്റർ (ഏകദേശം 160.9 ചതുരശ്ര മൈൽ) ആണ്.
തായ്‌ലൻഡിലെ ഏറ്റവും ചെറിയ പ്രവിശ്യയായി ഇതിനെ കണക്കാക്കാം.
മൊത്തം വനപ്രദേശം 30 ചതുരശ്ര കിലോമീറ്റർ (12 ചതുരശ്ര മൈൽ) അല്ലെങ്കിൽ പ്രവിശ്യാ പ്രദേശത്തിൻ്റെ 7.3 ശതമാനം ആണ്.
മൂന്ന് പ്രധാന മതങ്ങളുടെ ആരാധനാലയങ്ങൾ ഈ പ്രവിശ്യയിലാണ്.
110 ബുദ്ധക്ഷേത്രങ്ങളും രണ്ട് ക്രിസ്ത്യൻ പള്ളികളും ഒരു മുസ്ലീം പള്ളിയും ഇവിടെയുണ്ട്.
കൂടാതെ, 215 വർഷത്തിലേറെ പഴക്കമുള്ള തായ്‌ലൻഡിലെ ഏറ്റവും പഴക്കമുള്ള ചൈനീസ് ജോസ് ഹൗസും (ചൈനീസ് പരമ്പരാഗത ക്ഷേത്രം) അഗതിമന്ദിരവും സമുത് സോങ്‌ഖ്‌റാം പ്രവിശ്യയിലാണ്.
സമുത് സോങ്‌ഖ്‌റാം അല്ലെങ്കിൽ മായെ ക്ലോംഗ് അല്ലെങ്കിൽ സുവാൻ നോക് (പുറത്തെ പൂന്തോട്ടം) പണ്ടുകാലത്ത് മുവാങ് റാച്ചബുരിയുടെ ഭാഗമായിരുന്നു.
മുൻകാലത്ത് ബാംഗ് ചാങ് എന്ന പേരിൽ അറിയപ്പെട്ടിരുന്ന മായെ ക്ലോങ് സമുത് സോങ്‌ഖ്‌റാമിലെ ടാംബോൺ അംഫവ കേന്ദ്രീകരിച്ചായിരുന്നു നിലനിന്നിരുന്നത്.
അയുത്തായയിൽ നിന്ന് തോൺബുരി കാലഘട്ടങ്ങളിലേക്കുള്ള പരിവർത്തന സമയത്ത്, ഇത് റാച്ചബുരിയിൽ നിന്ന് വേർപെടുത്തി മുവാങ് മായെ ക്ലോംഗ് എന്ന് നാമകരണം ചെയ്യപ്പെട്ടു.
മ ഹാനായ തക്‌സിൻ രാജാവ് തൻറെ രാജ്യത്തിൻ്റെ തലസ്ഥാനമായി തോൺ ബുരി സ്ഥാപിക്കുന്ന സമയത്ത് സമുത് സോങ്‌ഖ്‌റാം ചരിത്രപരമായി പ്രാധാന്യമർഹിക്കുന്ന പ്രദേശമായിരുന്നു.
ബർമക്കാർ തംബോൺ ബാങ് കുങ്ങിലേക്ക് ഒരു സൈന്യത്തെ നയിച്ചപ്പോൾ, ഒരു കോട്ട പണിയാനും നഗരം ബർമീസ് സൈന്യം പിടിച്ചടക്കുന്നത് തടയാനും രാജാവ് ആളുകളെ കൂട്ടി.
അക്കാലത്തെ ബർമീസ് അധിനിവേശക്കാർക്കെതിരായ ഒരു പ്രധാന നടപടിയായി ഇത് അറിയപ്പെടുന്നു.
സാമുത് സോങ്‌ഖ്‌റാം പ്രവിശ്യയിലെ പ്രധാന റെയിൽവേ സ്റ്റേഷനായ മെക്‌ലോംഗ് റെയിൽവേ സ്റ്റേഷൻ, മെക്‌ലോംഗ് റെയിൽവേ ശൃംഖലയുടെ ഭാഗമാണ്.
മെക്‌ലോംഗ് റെയിൽവേ മാർക്കറ്റിലൂടെയുള്ള റൂട്ടിൻറെ പേരിൽ ഈ റെയിൽ വേ അറിയപ്പെടുന്നു.
തായ്‌ലൻഡിലെ ഏറ്റവും വലിയ സീഫുഡ് മാർക്കറ്റുകളിലൊന്നായ ഇത് മെക്‌ലോംഗ് റെയിൽവേയുടെ ട്രാക്കിലാണ് കേന്ദ്രീകരിച്ചിരിക്കുന്നത്.
ഒരു ട്രെയിൻ അടുത്തുവരുമ്പോഴെല്ലാം, ട്രെയിൻ കടന്നുപോകുന്നതിനായി ഇവിടുത്തെ കടയുടെ മുൻഭാഗങ്ങൾ പാളത്തിൽ നിന്ന് പിന്നിലേക്ക് മാറ്റുകയും പുനസ്ഥാപിക്കുകയും ചെയ്യുന്നു.
സമുത് സോങ്‌ഖ്‌റാം പ്രവിശ്യയിലെ ഒരു പ്രധാന പാതയായ രാമ II റോഡ്, ബാങ്കോക്കിലെ തോൺബുരി ഭാഗത്ത് നിന്ന് ആരംഭിച്ച് തെക്കുഭാഗത്തേയ്ക്കും പെറ്റ്‌ച്ച്കാസെം  പാതയിലേയ്ക്കും നയിക്കുന്ന ഒരു പാതയാണ്.
രാമ രണ്ടാമൻ രാജാവിൻ്റെ ബഹുമാനാർത്ഥമാണ് ഇതിന് പേര് നൽകിയത് ഈ പാതയിലൂടെ ബാങ്കോക്കിൽ നിന്ന് ഏകദേശം 63 കിലോമീറ്റർ (39 മൈൽ) അകലെയാണ് സമുത് സോങ്ഖ്റാം സ്ഥിതിചെയ്യുന്നത്.
പ്രശസ്തമായ ഫ്ലോട്ടിംഗ് മാർക്കറ്റായ തലത് നാം അംഫാവയിലേക്കും ഈ പാതയിലൂടെ എത്തിച്ചേരാം.
അവലംബം ↑ ↑ {{ cite report }} :  CS1 maint: postscript ( link ) ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ {{ cite web }} :  CS1 maint: postscript ( link ) CS1 maint: unrecognized language ( link ) ↑ ↑ ↑ ↑ ↑
സാഗരം സാക്ഷി ഇംഗ്ലീഷ് വിലാസം https://ml.wikipedia.org/wiki/Sagaram_Sakshi
സിബി മലയിൽ സംവിധാനം ചെയ്ത് 1994 ൽ പുറത്തിറങ്ങിയ മലയാള ചിത്രമാണ് സാഗരം സാക്ഷി .
മമ്മൂട്ടി , , സുകന്യ , തിലകൻ, തുടങ്ങിയവർ പ്രധാന വേഷങ്ങളിൽ തിരശ്ശീലയിലെത്തുന്നു.
എ.കെ. ലോഹിതദാസ് ഈ ചിത്രത്തിന്റെ തിരക്കഥയെഴുതി.
സിബി മലയിൽ-ലോഹിതദാസ് സംയോജനത്തിന്റെ അവസാന ചിത്രമായിരുന്നു ഇത്.
ശരത്തിന്റെ സംഗീതത്തിൽ കൈതപ്രം ഗാനങ്ങളെഴുതി താരനിര ക്ര.
താരം വേഷം 1 മമ്മൂട്ടി ബാലചന്ദ്രൻ 2 സുകന്യ നിർമ്മല 3 തിലകൻ മേനോൻ 4 ഒടുവിൽ ഉണ്ണികൃഷ്ണൻ നാരായണൻ 5 സീനത്ത് സുഭദ്ര 6 കുണ്ടറ ജോണി കെ കെ നായർ 7 കൊച്ചിൻ ഹനീഫ സുധാകരൻ 8 വത്സല മേനോൻ 9 രവി വള്ളത്തോൾ രാധാകൃഷ്ണൻ നായർ 10 ദിലീപ് 11 ബിന്ദു പണിക്കർ മാലതി 12 വിജയകുമാർ 13 ശാന്തകുമാരി നാരായണന്റെ ഭാര്യ 14 ആറന്മുള പൊന്നമ്മ 15 എൻ.എഫ്. വർഗ്ഗീസ് കൃഷ്ണകുമാർ 16 ശ്രീജയ ബാലചന്ദ്രന്റെ മകൾ 17 സബിത ആനന്ദ് 18 ലക്ഷ്മി കൃഷ്ണമൂർത്തി 19 കൃഷ്ണപ്രസാദ് സുരേഷ് 20 [[]] 21 [[]] പാട്ടരങ്ങ് വരികൾ: കൈതപ്രം ഈണം: ശരത്‌ നമ്പർ.
പാട്ട് പാട്ടുകാർ രാഗം 1 കരയാതെ കണ്ണുറങ്ങു കെ ജെ യേശുദാസ് ദർബാരി കാനഡ 2 കരയാതെ കണ്ണുറങ്ങു കെ എസ് ചിത്ര ദർബാരി കാനഡ 3 നീലാകാശം കെ ജെ യേശുദാസ് , കെ എസ് ചിത്ര ആരഭി 4 ശ്യാമ സന്ധ്യേ കെ ജെ യേശുദാസ് ,കോറസ്‌ കല്യാണവസന്തം 4 സ്വർഗ്ഗമിന്നെന്റെ കെ ജെ യേശുദാസ് ആഭേരി പരാമർശങ്ങൾ പുറംകണ്ണികൾ സാഗരം സാക്ഷി ഇന്റർനെറ്റ് മൂവി ഡാറ്റാബേസിൽ സാഗരം സാക്ഷി(1994) വിഡിയോ യൂട്യൂബിൽ
പുത്തൻ പാന അർണോസ് പാതിരി
മിശിഹായുടെ പാന എന്നും  പുത്തൻ പാന എന്നും 'രക്ഷാചരിത കീർത്തനം' എന്നും പേരുകളുള്ള ഈ കൃതി യേശു ക്രിസ്തുവിന്റെ ജീവചരിത്രത്തെ ആസ്പദമാക്കി,ബഹുഭാഷാപണ്ഡിതനും മലയാള-സംസ്കൃതഭാഷകളിൽ നിപുണനുമായ അർണ്ണോസ് പാതിരിയാണ് (Johann Ernst Hanxleden) രചിച്ചത്.
ജർമ്മൻകാരനായ ഒരു ഈശോസഭാ വൈദികനായിരുന്ന അദ്ദേഹം, വൈദികാർത്ഥിയായിരിക്കെ 1699-ൽ കേരളത്തിലെത്തി.
വൈദികപട്ടം സ്വീകരിച്ചശേഷം ശിഷ്ടായുസ്സ് തൃശൂരിനടുത്തുള്ള അമ്പഴക്കാട്, വേലൂർ, പഴയൂർ, പഴുവ് എന്നീ സ്ഥലങ്ങളിലായി അദ്ദേഹം ചിലവഴിച്ചു.
സംസ്കൃത പണ്ഡിതന്മാരുടെ സഹായത്തോടെ അദ്ദേഹം മലയാളവും സംസ്കൃതവും പഠിച്ച് പ്രാവീണ്യം നേടി.
ഈ കാവ്യത്തിന് പുത്തൻപാന എന്നു പേരു വിളിക്കാനുള്ള മുഖ്യ ഹേതു ഇതിലെ പന്ത്രണ്ടാം പാദമെന്നു പറയുന്നവരുമുണ്ട്.
പതിനാറാം നൂറ്റാണ്ടിൽ ജീവിച്ചിരുന്ന പൂന്താനം നമ്പൂതിരിയുടെ ജ്ഞാനപ്പാന പ്രസിദ്ധമാണല്ലോ.
അതിന്റെ ചുവടു പിടിച്ചാണ് പുത്തൻപാന രചിച്ചിട്ടുള്ളതെന്ന് അനുമാനിക്കാവുന്നതാണ്.
ജ്ഞാനപ്പാനയ്ക്ക് ശേഷം വന്ന പാന എന്ന അർത്ഥത്തിൽ പുത്തൻപാന എന്ന പേര് പ്രചാരത്തിലായതുമാകാം.
അർണോസ് പാതിരി പുത്തൻപാന എഴുതിയതും ജ്ഞാനപ്പാനയുടെ രീതിയിലായിരുന്നു.
പുത്തൻപാനയുടെ ഏറ്റം പ്രധാന ഭാഗം 10,11,12 പാദങ്ങളായാണ് കരുതിപ്പോരുന്നത്.
അമ്പതുനോമ്പു കാലങ്ങളിൽ ക്രിസ്തീയ ഭവനങ്ങളിൽ നിത്യ പാരായണത്തിന് ഉപയോഗിച്ചുപോന്ന ഇതിന്റെ അനേകം പതിപ്പുകൾ ഇറങ്ങിയിട്ടുണ്ട്.
ഹിന്ദുക്കൾക്ക് രാമായണം പാരായണം ചെയ്യുന്നതിനു സമാനമായാണ് പുത്തൻ പാന ഒരു കാലത്ത് കേരളത്തിലെ ക്രിസ്തീയ വീടുകളിൽ പാരായണം ചെയ്യപ്പെട്ടിരുന്നത്.
കേരള ക്രൈസ്തവരുടെ ആദ്ധ്യാത്മികതയുമായി ഇഴുകി ചേർന്ന ഒരു കാവ്യമാണ് പുത്തൻ പാന.
1500-ൽ പരം വരികളിലായി, പതിനാലു പാദങ്ങളിലായി എഴുതപ്പെട്ട ഈ കൃതിയിൽ ലോകസൃഷ്ടി മുതൽ മിശിഹായുടെ ജനനമരണങ്ങൾ വരെ പ്രതിപാദിച്ചിരിക്കുന്നു.
പെസഹാ വ്യാഴാഴ്ച രാത്രിയിലും ദുഃഖവെള്ളിയാഴ്ച രാവിലെയും ഇവ പാടുന്ന പതിവ് തലമുറകളായി നിലവിൽ നിൽക്കുന്നു.
ശവസംസ്കാരത്തിന്റെ തലേരാത്രിയിൽ പാനവായിക്കുന്ന പതിവ് കേരള ക്രൈസ്തവരുടെ ഇടയിൽ ഇപ്പോഴുമുണ്ട്.
പ്രത്യേകതകൾ മൈക്കലാഞ്ചലോ യുടെ പിയേത്താ എന്ന് വിഖ്യാതമായ ശില്പം.
പുത്തൻ പാനയിലെ പന്ത്രണ്ടാം പാദവും ഇതേ പശ്ചാത്തലം ഉൾകൊണ്ടുകൊണ്ടാണ് ചെയ്തിരിക്കുന്നത്
സർപ്പിണി വൃത്തത്തിലാണ് ഇതിന്റെ രചന.
ഒരോ ഖണ്ഡത്തിനും പാദം എന്ന് പേരിട്ടിരിക്കുന്നു അങ്ങനെ പതിനാലു പാദങ്ങളായാണ് ഈ കൃതി പ്രസിദ്ധം ചെയ്തിരിക്കുന്നത്.
ഭാഷ വളരെ ലളിതവും ഹൃദ്യവുമാണ്.
സംസ്കൃത പദങ്ങൾ മറ്റു കൃതികളെ അപേക്ഷിച്ച് കുറവാണ്.
അച്ചടിപ്പിശകുകളും ലേഖക പ്രമാദങ്ങളും കടന്നു കൂടിയിരിക്കാനിടയുള്ളതിനാൽ പാതിരിയുടെ കാവ്യ മാഹാത്മ്യത്തെക്കുറിച്ച് പറയുന്നത് ശ്രമകരമാണ്
പതിനൊന്നാം പാദത്തിൽ യേശു ക്രിസ്തുവിന്റെ മരണം വിവരിക്കുന്നു.
പന്ത്രണ്ടാം പാദത്തിൽ കന്യകാ മാതാവിന്റെ വിലാപം വർണ്ണിച്ചിരിക്കുന്നു.
ഇത് നതോന്നത വൃത്തത്തിൽ ആണ് എഴുതപ്പെട്ടിട്ടുള്ളത്.
"ഗണം ദ്വ‌യക്ഷരമെട്ടെണ്ണമൊന്നാം പാദത്തിൽ, മ‍റ്റതിൽ ഗണമാറരനിൽക്കേണം രണ്ടുമെട്ടാമതക്ഷരേ, ഗുരുതന്നെയെഴുത്തെല്ലാമിശ്ശീലിൻ പേർ നതോന്നതാ" എന്നതാണ് നതോന്നതയുടെ ലക്ഷണം.
വഞ്ചിപ്പാട്ട് വൃത്തമായ നതോന്നതയിൽ ‍എഴുതപ്പെട്ടിട്ടുള്ള മറ്റ് വിലാപകാവ്യങ്ങൾ ഏതെങ്കിലും മലയാളത്തിൽ ഉണ്ടായിട്ടുണ്ടോ എന്നു സംശയമാണ്.
രാമപുരത്ത് വാര്യരുടെ കുചേല വൃത്തം വഞ്ചിപ്പാട്ടാണ് നതോന്നത വൃത്തത്തിൽ എഴുതപ്പെട്ടിട്ടുള്ള ഏറ്റവും പ്രശസ്തമായ കൃതി.
കുമാരനാശാൻറെ ' കരുണ ' എന്ന കാവ്യവും നതോന്നത വൃത്തത്തിലാണ് എഴുതപ്പെട്ടിട്ടുള്ളത്.
അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ പ്രൊ: മാത്യു ഉലകംതറ; നവകേരള ശില്പികൾ- അർണ്ണോസ് പാതിരി, പ്രസാധകർ: കേരള ഹിസ്റ്ററി അസോസിയേഷൻ, എറണാകുളം, കേരള; 1982 കൂടുതൽ വായനയ്ക്ക് Joseph J. Palackal: Puthen paana: A Musical Study, Master's Thesis, Hunter College of the City University of New York, 1995.
Christian Musicological Society of India
സുധാംശു ശോഭൻ മൈത്ര
ഒരു ഇന്ത്യൻ ഡോക്ടറും വില്ലിംഗ്ഡൺ ഹോസ്പിറ്റലിലെ (ഇന്നത്തെ രാം മനോഹർ ലോഹിയ ഹോസ്പിറ്റൽ ) ഫാക്കൽറ്റി അംഗവുമായിരുന്നു സുധാംശു ശോഭൻ മൈത്ര.
പട്ന യൂണിവേഴ്സിറ്റിയിൽ നിന്ന് ബിരുദധാരിയും രണ്ടാം ലോകമഹായുദ്ധ സേനാനിയുമായിരുന്ന അദ്ദേഹം 1944 ൽ ഒരു യുദ്ധമെഡൽ നേടി.
ഇന്ത്യ സർക്കാർ അദ്ദേഹത്തിന് മൂന്നാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മഭൂഷൺ 1962-ൽ നൽകി.
എഡിൻബർഗിലെ റോയൽ കോളേജ് ഓഫ് ഫിസിഷ്യൻസ് 1964 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു.
സി.എസ്. നായർ ഇംഗ്ലീഷ് വിലാസം https://ml.wikipedia.org/wiki/C.
S._Nair
മലയാളസാഹിത്യ വിമർശന ചരിത്രത്തെ ക്രിയാത്മകമാക്കി മാറ്റുന്നതിൽ നിർണായക പങ്കുവഹിച്ച സാഹിത്യ നിരൂപകനാണ് വിദ്വാൻ സി.എസ്. നായർ (ജീവിതകാലം: 1894 - 8 മേയ് 1942).
അധ്യാപകൻ, പത്രപ്രവർത്തകൻ, എന്നീ നിലകളിലും സി എസ് നായർ ശ്രദ്ധേയമായ സംഭാവനകൾ നൽകി.
സ്വരാട്, അരുണോദയം എന്നിവയുടെ പത്രാധിപരായും പ്രവർത്തിച്ചു.
1894 മേയ് 7-ന് പട്ടാമ്പിയിലെ പെരുമുടിയൂരിൽ ചെട്ടിയാർ തൊടി ശങ്കരൻനായർ- പാർവതിയമ്മ ദമ്പതികളുടെ മകനായി ജനിച്ചു.
വിദ്വാൻ പരീക്ഷ പാസായി.
ഒരു വർഷം പട്ടാമ്പി സംസ്കൃതകോളജ് അധ്യാപകനായും  തുടർന്ന് ആലുവ സെന്റ് മേരീസ് ഇംഗ്ലീഷ് സ്കൂളിൽ മലയാളം അധ്യാപകനായും ജോലി ചെയ്തു.
ഇവിടെ ജോലിചെയ്യവെ  ദേശീയപ്രസ്ഥാനവുമായും ഇന്ത്യൻ നാഷണൽ കോൺഗ്രസുമായും സഹകരിച്ചു.
സി എസ് നായരുടെ രാഷ്ട്രീയാഭിപ്രായങ്ങൾ സ്കൂൾ മാനേജ്മെന്റിന് അപ്രീതിയുണ്ടാക്കിയതിനെത്തുടർന്ന് സ്കൂൾ അധികൃതർ അദ്ദേഹത്തെ പിരിച്ചുവിട്ടു.
മദിരാശി സംസ്കൃത കോളജിന്റെ വൈസ് പ്രിൻസിപ്പലായും മദ്രാസിലെ ലയോള കോളേജിൽ  അധ്യാപകനായും പ്രവർത്തിച്ചു.
അക്കാലത്ത് മദ്രാസിലെ മലയാളികളുടെ കേരളോപഹാരം പത്രത്തിന്റെ പ്രസാധകനായിരുന്നു.
പിന്നീട് മദ്രാസ് സർവകലാശാലയിൽ ഭാഷാഗവേഷകനായി.
മധ്യകാലത്തിലെ മലയാളഭാഷാവൃദ്ധി എന്നതായിരുന്നു ഗവേഷണവിഷയം.
ഗവേഷണം പൂർത്തിയാക്കി പട്ടാമ്പിയിൽ തിരിച്ചെത്തി, മൂന്നാംതവണയും സംസ്കൃത കോളേജിൽ അധ്യാപകനായ അദ്ദേഹം  പ്രിൻസിപ്പലായും പ്രവർത്തിച്ചു.
'പുരോഗമന സാഹിത്യവിമർശകനാ'യാണ് ഇദ്ദേഹം ശ്രദ്ധ നേടിത്തുടങ്ങിയത്.
പൗരസ്ത്യകാവ്യശാസ്ത്രത്തിന്റെ അടിത്തറയിൽ നിന്നുകൊണ്ട് സാഹിത്യവിമർശനം നടത്തിയ ഇദ്ദേഹം പാശ്ചാത്യകാവ്യ സിദ്ധാന്തങ്ങളിലും അവഗാഹം നേടിയ ആളായിരുന്നു.
അരുണോദയം, ആത്മപോഷിണി, ഉണ്ണിനമ്പൂതിരി, ഇസ്ലാംദീപം, കേരളകേസരി, കേരളവ്യാസൻ, കൈരളി, കേരളീയകത്തോലിക്കൻ, ഗുരുനാഥൻ, ഭാഷാവിലാസം, ശാരദ, മംഗളോദയം എന്നിങ്ങനെ 36 ആനുകാലികങ്ങളിൽ സി എസ് നായരുടെ പ്രബന്ധങ്ങൾ പ്രസിദ്ധീകരിച്ചിട്ടുണ്ട്.
കൃതികൾ കഥാകലിക (കഥാസമാഹാരം), ഊർമിള (നോവൽ) മഹത്ത്വവൈഭവം (ചരിത്രനാടകം) സുവർണപഞ്ജരം ചമ്പൂസാഹിത്യം സി.എസ്. നായരുടെ ഉപന്യാസങ്ങൾ (2 ഭാഗം) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help )
വടക്കാഞ്ചേരി നഗരസഭ ഇംഗ്ലീഷ് വിലാസം https://ml.wikipedia.org/wiki/Wadakkancherry വടക്കാഞ്ചേരി വടക്കാഞ്ചേരിയുടെ ആകാശക്കാഴ്ച
വടക്കാഞ്ചേരിയുടെ ആകാശക്കാഴ്ച വടക്കാഞ്ചേരി 10°39′34″N 76°14′58″E ﻿ / ﻿ 10.6594°N 76.2494°E ﻿ / 10.6594; 76.2494 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല തൃശൂർ ഭരണസ്ഥാപനം(ങ്ങൾ) നഗരസഭ ചെയർപേഴ്സൺ സുരേന്ദ്രൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 680582 +04884 സമയമേഖല UTC +5:30 പ്രധാന ആകർഷണങ്ങൾ ഉത്രാളിക്കാവ് പൂരം Wadakkanchery Valiya Juma Masjidh Wadakkancherry Railway Station
തൃശ്ശൂർ ജില്ലയിലെ തലപ്പിള്ളി താലൂക്കിലാണ് വടക്കാഞ്ചേരി നഗരസഭ സ്ഥിതി ചെയ്യുന്നത്.
തൃശ്ശൂർ നഗരത്തിൽ നിന്ന് ഏകദേശം 20 കിലോമീറ്റർ വടക്കുമാറിയാണ് ഈ സ്ഥലം സ്ഥിതിചെയ്യുന്നത്.
ഏറെക്കാലം പഞ്ചായത്തായിക്കിടന്ന ഈ സ്ഥലം നഗരസഭയാക്കണമെന്നാവശ്യപ്പെട്ട് വ്യാപകമായി പ്രക്ഷോഭമുണ്ടായിരുന്നു.
തുടർന്ന് 2015 ജനുവരി 14-നാണ് വടക്കാഞ്ചേരി, മുണ്ടത്തിക്കോട് ഗ്രാമപഞ്ചായത്തുകളെ കൂട്ടിച്ചേർത്ത് വടക്കാഞ്ചേരി നഗരസഭ രൂപവത്കരിച്ചത്.
2015 നവംബറിൽ നഗരസഭയിലേയ്ക്ക് ആദ്യമായി തിരഞ്ഞെടുപ്പ് നടന്നു.
അതിരുകൾ കിഴക്ക് - മുള്ളൂർക്കര , തെക്കുംകര പഞ്ചായത്തുകൾ പടിഞ്ഞാറ് - എരുമപ്പെട്ടി , വേലൂർ പഞ്ചായത്തുകൾ തെക്ക്‌ - തെക്കുംകര, മുളങ്കുന്നത്തുകാവ് പഞ്ചായത്തുകൾ വടക്ക് - എരുമപ്പെട്ടി, മുള്ളൂർക്കര പഞ്ചായത്തുകൾ പ്രത്യേകതകൾ
സുപ്രസിദ്ധമായ ഉത്രാളിക്കാവ് പൂരം ഈ സ്ഥലത്തോട് അനുബന്ധിച്ചുള്ള ഉത്രാളിക്കാവ് ക്ഷേത്രത്തിലാണ് നടക്കുന്നത്.
പ്രസിദ്ധമായ മച്ചാട് തിരുവാണിക്കാവ് വേല വടക്കാഞ്ചേരിയിൽ നിന്നും 2.5 കി.
മീ തെക്കുകിഴക്കുമാറി തെക്കുംകരയിലെ തിരുവാണിക്കാവ് ക്ഷേത്രത്തിൽ നടക്കുന്നു.
ഓട്ടുപാറ എന്ന സ്ഥലമാണ് ഇന്ന് ഈ പട്ടണത്തിന്റെ പ്രധാനഭാഗം.
മി അകലെയാണ് വാഴാനി അണക്കെട്ട് .
നാനാമതസ്ഥർ താമസിക്കുന്ന ഇവിടെ ഹിന്ദുക്കൾ കഴിഞ്ഞാൽ മുസ്ലിമുകൾ ആണ് കൂടുതൽ .
തെക്കുനിന്നുള്ള കർഷരുടെ കുടിയേറ്റം ഇന്ന് ഇവിടത്തെ ക്രിസ്ത്യൻ ജനതയുടെ എണ്ണത്തെ വർദ്ധിപ്പിച്ചിട്ടുണ്ട്.
ഈ പട്ടണത്തിന്റെ പേരിനോടു സാമ്യമുള്ള ഒരു പ്രദേശം പാലക്കാട് ജില്ലയിലുമുണ്ട് ; വടക്കഞ്ചേരി .
വാഴാനി വന്യജീവി കേന്ദ്രവും ഈ പട്ടണത്തിനോട് അടുത്ത് സ്ഥിതി ചെയ്യുന്നു.
കേരള കലാമണ്ഡലം വടക്കാഞ്ചേരിയിൽ നിന്നും 10 കിലോമീറ്റർ ദൂരത്തിലാണ് സ്ഥിതി ചെയ്യുന്നത്.
ഇരട്ടക്കുളങ്ങര , കുമ്പളങ്ങാട് , മങ്കര , മംഗലം, പരുത്തിപ്ര , പുല്ലാനിക്കാട് , എങ്കക്കാട് , കുമരനെല്ലൂർ, പാർളിക്കാട് , കുറാഞ്ചേരി തുടങ്ങിയവ വടക്കാഞ്ചേരിയുടെ സമീപപ്രദേശങ്ങളാണ്.
വാഴാനി അണക്കെട്ട്
വടക്കാഞ്ചേരിയിലെ ഒരു പ്രധാന വിനോദ സഞ്ചാര കേന്ദ്രം വാഴാനി അണക്കെട്ട് ആണ്.
ഗവണ്മെന്റ് ബോയ്സ് ഹൈസ്കൂൾ, ഗവണ്മെന്റ് ഗേൾസ് ഹൈസ്കൂൾ, ശ്രീവ്യാസ എൻ.എസ്.എസ് കോളേജ് മുതലായവ ഈ പട്ടണത്തിലെ പ്രധാന വിദ്യാഭ്യാസ സ്ഥാപനങ്ങളാണ്.
ഉത്രാളിക്കാവ്, വടക്കാഞ്ചേരി ശിവക്ഷേത്രം, സെന്റ്ഫ്രാൻസിസ് ഫൊറോന ചർച്ച്, വടക്കാഞ്ചേരി ജൂമാ മസ്ജിദ് മാരിയമ്മൻ കോവിൽ മുതലായവ വടക്കാഞ്ചേരിയിലെ പ്രധാന ആരാധനാലയങ്ങളാണ്.
ചലച്ചിത്ര താരങ്ങളായ ഒടുവിൽ ഉണ്ണികൃഷ്ണൻ ‍, അബൂബക്കർ , കലാഭവൻ നവാസ് , സംവിധായകരായ പി.എൻ. മേനോൻ ‍, ഭരതൻ , പ്രശസ്ത കഥകളി സംഗീതജ്ഞനായിരുന്ന കലാമണ്ഡലം ഹൈദരാലി , പ്രശസ്ത സ്വാതന്ത്ര്യസമരസേനാനിയും വാഗ്മിയുമായ ആർ.എം. മനയ്ക്കലാത്ത് മുതലായവർ വടക്കാഞ്ചേരി സ്വദേശികളാണ്.
ശക്തൻ തമ്പുരാന്റെ കാലത്ത് ജീവിച്ചിരുന്ന പ്രശസ്തനായ ജ്യോതിഷപണ്ഡിതനും, കവിയും, നിരവധി  കൈകൊട്ടികളിപ്പാട്ടുകളുടെ കർത്താവുമായിരുന്ന മച്ചാട്ട് ഇളയതിന്റെ സ്വദേശം വടക്കാഞ്ചേരിക്കടുത്തുള്ള മച്ചാടാണ്.
ജ്യോതിഷത്തെക്കുറിച്ച് മച്ചാട്ട് ഇളയതും ടിപ്പുസുൽത്താനും തമ്മിൽ നടത്തിയ സംവാദം വളരെ പ്രശസ്തമാണ്.
ഇതുകൂടി കാണുക വടക്കാഞ്ചേരി വടക്കാഞ്ചേരി നിയമസഭാമണ്ഡലം ചിത്രശാല വാഴാനി പുഴ വാഴാനി വനം വാഴാനി അണക്കെട്ട് Vadakkaanchery എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എൻ. നാണുപിള്ള ഇംഗ്ലീഷ് വിലാസം https://ml.wikipedia.org/wiki/Nanoo_Pillai
1877 മുതൽ 1880 വരെ തിരുവിതാംകൂറിന്റെ ദിവാനായിരുന്നു നെയ്യൂർ നാണുപിള്ള (1827–1886).
54 വർഷത്തെ മറുനാടൻ ദിവാൻമാർക്കുശേമാണ് നാണുപിള്ള ചുമതലയേറ്റത്.
തിരുവിതാംകൂറിലെ നെയ്യൂർ എന്ന ഗ്രാമത്തിലെ ഒരു നായർ കുടുംബത്തിൽ കരിയാവിള നാഗൻ തമ്പിയുടെയും ഈശ്വരി പിള്ളയുടെയും മകനായി 1827-ലാണ് ഇദ്ദേഹം ജനിച്ചത് .
നാഗർകോവിലിലെ ലണ്ടൻ മിഷനറി സൊസൈറ്റി സെമിനാരിയിലാണ് ഇദ്ദേഹം പഠനം നടത്തിയത്.
പിന്നീട് തിരുവനന്തപുരത്തും ഇദ്ദേഹം വിദ്യാഭ്യാസം നടത്തുകയുണ്ടായി.
കുട്ടിക്കാലത്ത് ഇദ്ദേഹം ബ്രിട്ടീഷ് റസിഡന്റായിരുന്ന ജനറൽ കല്ലൻ്റെ ശ്രദ്ധ പിടിച്ചുപറ്റി.
കല്ലൻ ഇദ്ദേഹത്തെ ആദ്യം വോളണ്ടിയറായും പിന്നീട് റസിഡന്റിന്റെ ഓഫീസിലെ ഗുമസ്തനായും നിയമിച്ചു.
റെസിഡന്റിന്റെ ഓഫീസിൽ 14 വർഷം ജോലി ചെയ്തതിനു ശേഷം പിള്ള തിരുവിതാംകൂർ സർവീസിൽ അസിസ്റ്റന്റ് പോലീസ് ശിരസ്തദാറായി ജോലിയിൽ പ്രവേശിച്ചു.
ദിവാൻ ടി. മാധവറാവുവിന്റെ ശക്തമായ ശുപാർശ കാരണം പിള്ളയെ തെക്കൻ ഡിവിഷന്റെ ദിവാൻ പേഷ്കാരായി ഉയർത്തപ്പെട്ടു.
പെട്ടെന്നുതന്നെ ഇദ്ദേഹത്തെ തിരുവനന്തപുരം ഡിവിഷനിലേയ്ക്ക് മാറ്റുകയുണ്ടായി.
മാധവറാവു ഇല്ലാതിരുന്ന അവസരത്തിൽ ആറുതവണ നാണുപിള്ള ദിവാൻ ജോലി ചെയ്തിട്ടുണ്ട്.
ശേഷയ്യ ശാസ്ത്രി വിരമിച്ചതിനെത്തുടർന്ന് 1877 ഓഗസ്റ്റ് മാസത്തിൽ ഇദ്ദേഹത്തെ ദിവാനായി നിയമിക്കുകയുണ്ടായി.
ദിവാൻ സ്ഥാനത്ത്
ജനങ്ങളുടെ സാമ്പത്തികനിലവാരം മെച്ചപ്പെടുത്താനായിരുന്നു ഇദ്ദേഹത്തിന്റെ ആദ്യശ്രമം.
തെക്കൻ ഡിവിഷനിൽ (പ്രത്യേകിച്ച് നാഞ്ചിനാട്ടിലെ ) ജലസേചനം നടപ്പാക്കുന്നതിന് ഇദ്ദേഹം പദ്ധതികൾ ആവിഷ്കരിച്ചിരുന്നു.
നെൽക്കൃഷിയെ പ്രോത്സാഹിപ്പിക്കുകയായിരുന്നു ഇദ്ദേഹത്തിന്റെ ലക്ഷ്യം.
ജലസേചനത്തിന് മുൻഗണന നൽകിയതുമൂലം കൃഷിയിൽ കാര്യമായ പുരോഗതിയുണ്ടായി.
1880-ൽ ഇദ്ദേഹം പെൻഷൻ പറ്റി വിരമിക്കുന്നതിനു മുൻപ് കോതയാർ പ്രദേശത്ത് സർവേ നടത്തി പൊന്മന അണക്കെട്ടും പേച്ചിപ്പാറ അണക്കെട്ടും നിർമ്മിക്കുന്നതിനുള്ള പദ്ധതി ഇദ്ദേഹം ആവിഷ്കരിക്കുകയുണ്ടായി.
ഇതാണ് കോതയാർ പദ്ധതി.
അണക്കെട്ടുകളുടെ പണി പിന്നീടാണു തുടങ്ങിയതെങ്കിലും, അതിനുള്ള കളമൊരുക്കിയത് ഇദ്ദേഹമായിരുന്നു.
തെക്കേ ഇൻഡ്യയിലെ ആദ്യ തൂക്കുപാലമായ പുനലൂർ തൂക്കുപാലം നിർമ്മിക്കാൻ അനുമതി നൽകിയത് ഇദ്ദേഹമാണ് .
തിരുവനന്തപുരത്തിന്റെ വികസനത്തിൽ താത്പര്യം എടുത്ത ഇദ്ദേഹം പുതുതായി പല മന്ദിരങ്ങളും പാലങ്ങളും സത്രങ്ങളും സ്ഥാപിക്കുകയുണ്ടായി.
റെവന്യൂ സെറ്റിൽമെന്റ് സംവിധാനത്തിൽ ഇദ്ദേഹം പരിഷ്കാരങ്ങൾ കൊണ്ടുവരുകയുണ്ടായി.
ഇദ്ദേഹം കൊണ്ടുവന്ന ശ്രദ്ധേയമായ പരിഷ്കാരമാണ് പോക്കുവരവുനിയമം.
നീതിന്യായവ്യവസ്ഥ കാര്യക്ഷമമാക്കാൻ ജഡ്ജിമാരുടെ എണ്ണം കൂട്ടി.
ആയില്യം തിരുനാൾ രാമവർമ മഹാരാജാവിനുശേഷം 1880 സെപ്റ്റംബർ 15-ന് ഇദ്ദേഹം ദിവാൻ സ്ഥാനത്തുനിന്നു വിരമിച്ചു.
പിന്നീട് വിശാഖം തിരുനാൾ മഹാരാജാവ് ദിവാൻ സ്ഥാനത്തേക്ക് നാണുപിള്ളയെ വീണ്ടും അവരോധിക്കാനുള്ള നടപടി തുടങ്ങിയെങ്കിലും ഫലം കണ്ടില്ല.
ജോൺ ഡാനിയൽ മൺറോ എന്ന വിദേശിക്ക് പൂഞ്ഞാർ രാജാവിന്റെ കൈവശമുണ്ടായിരുന്ന കണ്ണൻ ദേവൻ വനം കൈമാറാനുള്ള അനുമതി കൊടുത്തത് നാണുപിള്ളയാണ് .
ഇദ്ദേഹം ഒരു ചരിത്രകാരൻ കൂടിയായിരുന്നു.
തിരുവിതാംകൂറിന്റെ ചരിത്രം എന്നൊരു ഗ്രന്ഥത്തിന്റെ രചന ഇദ്ദേഹം ആരംഭിച്ചുവെങ്കിലും പുസ്തകം പൂർത്തിയാക്കുന്നതിനു മുമ്പുതന്നെ മരണമടഞ്ഞതിനാൽ അത് പ്രസിദ്ധീകരിക്കപ്പെട്ടില്ല.
1886 ആഗസ്റ്റ് 14-നാണ് ഇദ്ദേഹം നിര്യാതനായത്.
അവലംബങ്ങൾ കൂടുതൽ വായനയ്ക്ക് സർവ്വവിജ്ഞാനകോശത്തിൽ നാണുപിള്ളയെ സംബന്ധിച്ച ലേഖനം.
ടെലികോം ഇറ്റാലിയ ഇംഗ്ലീഷ് വിലാസം https://ml.wikipedia.org/wiki/Telecom_Italia
ടെലികോം ഇറ്റാലിയ ( BIT : TIT , NYSE : TI ) ഇറ്റലിയിലെ ഏറ്റവും വലിയ ടെലിക്കമ്മ്യുണിക്കേഷൻ കമ്പനിയാണ്.
ഇപ്പോഴിത് ഒരു സ്വകാര്യ കമ്പനിയാണ്.
ലാൻഡ് ലൈൻ ടെലിഫോൺ സേവനം ഇറ്റലിയിലും ജി.എസ്.എം. സേവനം ഇറ്റലിയിലും ബ്രസീലിലും നൽകുന്നു.
ആലീസ് എന്ന ബ്രാൻഡ് പേരിൽ ഡിഎസ്എൽ ഇൻറർനെറ്റ് സേവനം ഇറ്റലി , ഫ്രാൻസ് , ജർമ്മനി , സാൻ മരീനോ , നെതർലാൻഡ്സ് എന്നിവിടങ്ങളിൽ ലഭ്യമാണ്.
അവലംബം പുറം കണ്ണികൾ Homepage
This Italy -related article is a stub .
റാന്നി
കേരളത്തിലെ പത്തനംതിട്ട ജില്ലയിലെ റാന്നി താലൂക്കിൽ സ്ഥിതിചെയ്യുന്ന ഒരു പട്ടണമാണ് റാന്നി .
റാന്നി താലൂക്കിന്റെ ആസ്ഥാനം ഈ പട്ടണത്തിലാണ്.
പമ്പാനദിയുടെ ഇരുകരകളിലുമായാണ് ഈ പട്ടണം നിലകൊള്ളുന്നത്.
താലൂക്ക് ആസ്ഥാനമടക്കം സർക്കാർ ആഫീസുകളിൽ മിക്കവയും  റാന്നി - പഴവങ്ങാടി പഞ്ചായത്തിലും , വ്യാപാര കേന്ദ്രങ്ങൾ കൂടുതലും അങ്ങാടി പഞ്ചായത്തിലും ആണുള്ളത്.
റാന്നി താലൂക്കിൽ ആണ് വിശ്വ പ്രസിദ്ധമായ ശബരിമല ക്ഷേത്രം സ്ഥിതി ചെയ്യുന്നത്.
റാന്നി എന്ന പേര് റാണി എന്ന പേരിൽനിന്നുണ്ടായതാണെന്ന് കരുതപ്പെടുന്നു.
കിഴക്കൻ മലഞ്ചെരുവുകളുടെ റാണിയാണ് (മലയോരറാണി) റാന്നിയെന്നറിയപ്പെടുന്നു.
↑ https://censusindia.gov.in › 3...
PDF
Pathanamthitta - DISTRICT CENSUS HANDBOOK
സ്തന വേദന
ഒന്നോ രണ്ടോ സ്തനങ്ങളിലെ അസ്വസ്ഥതയുടെ ലക്ഷണമാണ് സ്തന വേദന .
രണ്ട് സ്തനങ്ങളിലെയും വേദനയെ പലപ്പോഴും സ്തനാർദ്രത എന്ന് വിശേഷിപ്പിക്കാറുണ്ട്, ഇത് സാധാരണയായി ആർത്തവ കാലഘട്ടവുമായി ബന്ധപ്പെട്ടിരിക്കുന്നു, അത് ഗുരുതരമല്ല.
സ്തനത്തിന്റെ ഒരു ഭാഗം മാത്രം ഉൾപ്പെടുന്ന വേദന കൂടുതൽ ആശങ്കാജനകമാണ്,  പ്രത്യേകിച്ച് കട്ടിയുള്ള പിണ്ഡം അല്ലെങ്കിൽ മുലക്കണ്ണിൽ നിന്ന് ഡിസ്ചാർജ് ഉണ്ടെങ്കിൽ.
കാരണങ്ങൾ ആർത്തവ ചക്രം , ഗർഭനിരോധന ഗുളികകൾ, ഹോർമോൺ തെറാപ്പി, അല്ലെങ്കിൽ സൈക്യാട്രിക് മരുന്നുകൾ എന്നിവയുമായി ബന്ധപ്പെട്ടിരിക്കാം.
വലിയ സ്തനങ്ങളുള്ളവരിലും, ആർത്തവവിരാമ സമയത്തും, ഗർഭത്തിൻറെ തുടക്കത്തിലും വേദന ഉണ്ടാകാം.
ഏകദേശം 2% കേസുകളിൽ സ്തന വേദന സ്തനാർബുദവുമായി ബന്ധപ്പെട്ടിരിക്കുന്നു.
രോഗനിർണയത്തിൽ സ്തനത്തിന്റെ ഒരു പ്രത്യേക ഭാഗം മാത്രം വേദനിക്കുന്നുണ്ടെങ്കിൽ മെഡിക്കൽ ഇമേജിംഗ് ഉപയോഗിച്ച് പരിശോധന ഉൾപ്പെടുന്നു.
75 ശതമാനത്തിലധികം ആളുകളിലും പ്രത്യേക ചികിത്സയില്ലാതെ തന്നെ വേദന മാറും.
അല്ലെങ്കിൽ ചികിത്സകളിൽ പാരസെറ്റമോൾ അല്ലെങ്കിൽ NSAID-കൾ ഉൾപ്പെട്ടേക്കാം.
നന്നായി യോജിക്കുന്ന ബ്രായും സഹായിച്ചേക്കാം.
കഠിനമായ വേദനയുള്ളവർക്ക് ടാമോക്സിഫെൻ അല്ലെങ്കിൽ ഡനാസോൾ ഉപയോഗിക്കാം.
70% സ്ത്രീകൾക്കും ചില സമയങ്ങളിൽ സ്തന വേദന ഉണ്ടാകാറുണ്ട്.
ബ്രെസ്റ്റ് പിണ്ഡം, മുലക്കണ്ണ് ഡിസ്ചാർജ് എന്നിവയ്‌ക്കൊപ്പം സ്തന വേദന ഏറ്റവും സാധാരണമായ സ്തന ലക്ഷണങ്ങളിൽ ഒന്നാണ്.
ചാക്രിക സ്തന വേദന പലപ്പോഴും ഫൈബ്രോസിസ്റ്റിക് ബ്രെസ്റ്റ് മാറ്റങ്ങളുമായോ അല്ലെങ്കിൽ ഡക്റ്റ് എക്റ്റേഷ്യയുമായോ ബന്ധപ്പെട്ടിരിക്കുന്നു, ഇത് തൈറോട്രോപിനുമായുള്ള പ്രോലാക്റ്റിൻ പ്രതികരണത്തിലെ മാറ്റങ്ങളാൽ സംഭവിക്കുന്നതായി കരുതപ്പെടുന്നു.
ആർത്തവ ചക്രത്തിൽ ഒരു പരിധിവരെ ചാക്രിക സ്തനങ്ങളുടെ ആർദ്രത സാധാരണമാണ്, ഇത് സാധാരണയായി ആർത്തവം കൂടാതെ/അല്ലെങ്കിൽ പ്രീമെൻസ്ട്രൽ സിൻഡ്രോം (PMS) എന്നിവയുമായി ബന്ധപ്പെട്ടിരിക്കുന്നു.
നോൺ-സൈക്ലിക്കൽ സ്തന വേദനയ്ക്ക് വിവിധ കാരണങ്ങളുണ്ട്, രോഗനിർണയം നടത്താൻ പ്രയാസമാണ്, പലപ്പോഴും മൂലകാരണം സ്തനത്തിന് പുറത്താണ്.
പ്രായപൂർത്തിയാകുമ്പോൾ (പെൺകുട്ടികളിലും ആൺകുട്ടികളിലും), ആർത്തവവിരാമത്തിലും ഗർഭകാലത്തും ഹോർമോൺ മാറ്റങ്ങൾ കാരണം ഒരു പരിധിവരെ ചാക്രികമല്ലാത്ത സ്തനങ്ങളുടെ ആർദ്രത സാധാരണയായി ഉണ്ടാകാം.
ഗർഭധാരണത്തിനു ശേഷം, മുലയൂട്ടൽ മൂലം സ്തന വേദന ഉണ്ടാകാം.
കരൾ തകരാറുണ്ടാക്കുന്ന തരം മദ്യപാനം (അസാധാരണമായ സ്റ്റിറോയിഡ് മെറ്റബോളിസം മൂലമാകാം), മാസ്റ്റിറ്റിസ്, ഡിജിറ്റലിസ് , മെഥിൽഡോപ്പ ( ആന്റിഹൈപ്പർടെൻസിവ് ), സ്പിറോനോലക്റ്റോൺ, ചില ഡൈയൂററ്റിക്സ്, ഓക്സിമെത്തോളോൺ ( അനാബോളിക് സ്റ്റിറോയിഡ് ), ക്ലോർപ്രൊമാസൈൻ (ക്ലോർപ്രൊമാസൈൻ) ഒരു സാധാരണ ആന്റി സൈക്കോട്ടിക് ) തുടങ്ങിയ മരുന്നുകളും ചാക്രികമല്ലാത്ത സ്തന വേദനയുടെ മറ്റ് കാരണങ്ങളിൽ ഉൾപ്പെടുന്നു.
കൂടാതെ, ഷിംഗിൾസ് സ്തനങ്ങളുടെ ചർമ്മത്തിൽ വേദനാജനകമായ കുമിളകൾ ഉണ്ടാക്കും.
ഒന്നോ രണ്ടോ സ്തനങ്ങളിൽ വേദനയുള്ള ചില സ്ത്രീകൾ സ്തനാർബുദത്തെ ഭയപ്പെടുന്നു.
എന്നിരുന്നാലും, സ്തന വേദന ക്യാൻസറിന്റെ ഒരു സാധാരണ ലക്ഷണമല്ല.
സ്തനാർബുദ കേസുകളിൽ ഭൂരിഭാഗവും വേദനയുടെ ലക്ഷണങ്ങൾ കാണിക്കുന്നില്ല, എന്നിരുന്നാലും പ്രായമായ സ്ത്രീകളിലെ സ്തന വേദന ക്യാൻസറുമായി ബന്ധപ്പെട്ടിരിക്കാനുള്ള സാധ്യത കൂടുതലാണ്.
രോഗനിർണയത്തിൽ സ്തനപരിശോധന ഉൾപ്പെടുന്നു, സ്തനത്തിന്റെ ഒരു പ്രത്യേക ഭാഗം മാത്രം വേദനിക്കുന്നുണ്ടെങ്കിൽ മെഡിക്കൽ ഇമേജിംഗ് .